Diari Oficial de la Generalitat Valenciana


Sumari del DOGV 4842, del 15-09-2004 (2004/9101)

Informació pública de la modificació puntual número 11 de les normes subsidiàries de Borriol.
---------------------------------------------------------------------------------------------

### Dades del document

Número de DOGV
:   4842

Data del DOGV
:   15-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9101


Organisme emissor
:   Ajuntament de Borriol

Tipus de document
:   Anunci

Informació pública de la modificació puntual número 11 de les normes subsidiàries de Borriol. [2004/M9101]
  
Adelino Santamaría Blasco, alcalde president de l'Ajuntament de Borriol, mitjançant el present edicte faig saber:
  
Que l'Ajuntament en Ple, en sessió celebrada el 31 d'agost de 2004, ha acordat el següent:
  
Sotmetre l'expedient sobre aprovació de la modificació puntual número 11 de l'ordenança de les normes subsidiàries del planejament municipal a informació pública, pel termini d'un mes, mitjançant la inserció de l'anunci en el Diari Oficial de la Generalitat Valenciana, en un diari no oficial d'àmplia difusió a la localitat, en el Butlletí Oficial de la Província de Castelló i al tauler d'anuncis de l'ajuntament, per a la consulta pública pels afectats, i queda redactat l'article esmentat de la següent forma:
  
Han sigut diverses les circumstàncies detectades en les vigents normes subsidiàries de planejament (NNSS), aprovades definitivament el 13 de juny de 1996, que necessiten una urgent revisió en profunditat, d'acord amb el que disposa la disposició transitòria primera i segona de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Entre elles, la relativa a les amplàries de les vies pecuàries que travessen el terme de Borriol, ja que no satisfan les necessitats actuals, a causa principalment de l'augment considerable que està experimentant la població, i en conseqüència, la necessitat urgent de cobrir servicis bàsics indicats erròniament pel planejament vigent, en les dites amplàries.
  
Vista l'Orde de 9 de juny de 1975, per la qual s'aproven la classificació de les vies pecuàries existents al terme municipal de Borriol, província de Castelló, publicada en el Butlletí Oficial de la Província de Castelló, en data 28 d'octubre de 1975, numero 128, es deduïx que les amplàries descrites en les vigents normes subsidiàries de planejament (NNSS), aprovades definitivament el 13 de juny de 1996, es feren de forma incorrecta, i donaren lloc a la següent modificació puntual.
  
Conclusió:
  
A la vista del que s'ha exposat en els apartats anteriors, es considera oportú que per part de la Comissió d'Obres i el Ple de l'Ajuntament s'estudie l'execució de la modificació de planejament número 11, de les vigents NNSS, dels paràmetres que a continuació s'especifiquen.
  
Planejament vigent.
  
Article 544. Classificació. (Vies pecuàries)
  
D'acord amb el punt 4.3.1. de la memòria de les normes subsidiàries presents i l'exposat en la informació urbanística, es classifiquen estes vies pecuàries com a sistema general de comunicacions.
  
D'acord amb el plànol facilitat per la Conselleria de Medi Ambient, de la Generalitat Valenciana, s'ha grafiat a escala 1 / 10.000, i a escala 1 / 5.000 basant-se en el traçat facilitat per la Conselleria del Medi Ambient i l'amplària legal de les diferents vies pecuàries, segons document facilitat per la mateixa Conselleria.
  
Las vies pecuàries grafiades són:
  
Article 545. Superfície. (Vies pecuàries)
  
La total superfície d'estes vies, d'acord amb les amplàries establides en el document que projectava una amplària diferent a l'exigida últimament (amplària legal), inclosa en la fase d'informació urbanística, i ratificada en l'informe de data 27 d'abril de 1994, és de 144 ha, 36 As. i 87 Cas.
  
Planejament proposat.
  
Article 544. Classificació. (Vies pecuàries)
  
D'acord amb el punt 4.3.1. de la memòria de les normes subsidiàries presents i l'exposat en la informació urbanística, es classifiquen estes vies pecuàries, com a sistema general de comunicacions.
  
D'acord amb l'Orde Ministerial de 9 de juny de 1975, per la qual s'aproven la classificació de les vies pecuàries existents al terme municipal de Borriol, província de Castelló, publicada en el Butlletí Oficial de la Província de Castelló, en data 28 d'octubre de 1975, numero 128, les vies pecuàries que es consideren són:
  
Article 545. Superfície. (Vies pecuàries)
  
La total superfície d'estes vies d'acord amb les noves amplàries establides en la dita Orde Ministerial, és de 42 ha, 39 As. i 20 Cas.
  
Queden per tant sense valor les línies d'afecció definides en els plànols de les normes subsidiàries vigents a escala 1 / 10.000, i a escala 1 / 5.000 basats en el traçat facilitat per la Conselleria del Medi Ambient i l'amplària legal errònia de les diferents vies pecuàries.